જીએલએફનાં વિવિધ સેશન્સમાં ‘સાહિત્ય હાજિર હો…’, ‘સાહિત્યની બબાલો દ્વિતીયઃ એવોર્ડ્સનું પોલિટિક્સ’, ‘જો બકા… વોટ્સ એપ પર પણ સાહિત્ય થાય છે’, ‘Wanted: નવલકથામાં નોવેલ્ટી’, ‘સાહિત્યનો Sensex કોણ ચલાવે?’ જેવા વિષયોની ચર્ચા થઈ. ઉપરાંત જીએલએફમાં જિજ્ઞા અને સૌમ્ય જોષી દ્વારા તૈયાર કરવામાં આવેલાં ‘રંગારાઃ Dramatic readings from literature of different languages’નું સ્પેશિયલ પ્રીમિયર તથા કેટલાક નવોદિત લેખકોનાં પુસ્તકોનું વિમોચન, ડોક્યુમેન્ટરી મેકર્સે બનાવેલી શોર્ટ ફિલ્મનું સ્ક્રીનિંગ પણ થયું. ઉપરાંત મધુ રાય દ્વારા નાટ્યલેખન અને ટૂંકી વાર્તા કેવી રીતે લખાય તે વિશેનો વર્કશોપ પણ યોજવામાં આવ્યું હતું. તાજેતરમાં જ રજૂ થયેલી ગુજરાતી ફિલ્મ ‘બે યાર’ના ડિરેક્ટર અભિષેક જૈન મેકિંગ ઓફ ‘બે યાર’ વિશે ફિલ્મ ક્રિટિક શિશિર રામાવત સાથે સંવાદ યોજાયો.